[{"text_idx": "#000003", "text": "Share this postClose sharing boxKolmanda Kaisina MK-sarjas debu\u0308teerinud Kaur Erik: hing ihkab randa, aga saalis on turvalisemTwitterFacebookLinkedIn"}, {"text_idx": "#000006", "text": "Eelmine na\u0308dal kujunes Pa\u0308rnust pa\u0308rit ja mullu ta\u0308iskasvanute klassis oma esimese Eesti meistrivo\u0303istluste medali, pronksi, vo\u0303itnud Kauri jaoks su\u0308ndmusterohkeks. Kui veel teisipa\u0308eval oli ta koos paarilise Rasmus Meiusega ko\u0303rgetasemelisel MK-etapil reservis seitsmendal kohal ja kuigi to\u0303siselt Jurmala turniirist ei mo\u0303elnud, siis viimasel hetkel loobusid erinevatel po\u0303hjustel vo\u0303istlemisest paljud paarid (mo\u0303ni oli juba otsustanud minna samal ajal toimunud madalama taseme MK-etapile Prantsusmaale, mo\u0303ni hoidis oma EM-i rankingu-punkte, mo\u0303ni aga sai vigastada nagu Rootsi tippduo Ahman/Hellvig). Nii tuligi 187-sentimeetrisel Kaisil la\u0308ti keele ABC ehk \u201csaldejums\u201d ja \u201csveiki\u201d meelde tuletada ning autole ha\u0308a\u0308led sisse panna."}, {"text_idx": "#000007", "text": "Nagu erilistest su\u0308ndmustest veel puudu oleks, ei startinud Kais kolmapa\u0308eva keskpa\u0308eval La\u0308ti kuurortlinna oma pikaaegse paarilise, o\u0303lavigastuse ku\u0308u\u0308sis olnud Meiusega, vaid hoopis tema asendaja, hiidlase Jaan Rebeliga, kellega koos polnud ta kunagi varem ma\u0308nginud. Neljatunnine autoso\u0303it kujunes seega u\u0308htlasi uue paarilise, Eesti u\u0308he fu\u0308u\u0308siliselt vo\u0303imekama rannavo\u0303rkpalluri, 26-aastase Rebeli tundmao\u0303ppimiseks."}, {"text_idx": "#000008", "text": "Kvalifikatsiooni avaringis said Kais ja Rebel kui u\u0308ks kehvema asetusega paare vastu tugevad itaallased, 2016. aasta olu\u0308mpiaho\u0303beda Daniele Lupo ja tema praeguse paarilise Enrico Rossi. Kui esimestel minutitel haarasid itaallased kiire algedu, siis geimi keskosas hakkas eestlaste ma\u0308ng u\u0308ha paremini o\u0303nnestuma. Rebeli ko\u0303rge blokk ja Kaisi hea kaitsema\u0308ng just tituleerituma mehe ehk lu\u0308hikesekasvulise Lupo vastu aitasid paariku\u0308mne kohale so\u0303itnud Eesti poolehoidja meeldivaks u\u0308llatuseks vahe tasa ma\u0308ngida ning otsustavatel hetkedel oli seisul 21:20 eestlastel ka geimpall kasutada. Geimivo\u0303idust ja\u0308i puudu so\u0303na otseses mo\u0303ttes mo\u0303ni sentimeeter, sest itaallased ru\u0308ndasid kaotusseisus auti, kuid Rebel puudutas blokis olles vo\u0303rku ja punkt la\u0308ks ikkagi vastastele."}, {"text_idx": "#000009", "text": "Itaallased vo\u0303tsid pa\u0308rast dramaatilist hetke ka kaks ja\u0308rgmist punkti ja said avageimi numbritega 23:21 ikkagi ka\u0308tte. Teise geimi vo\u0303itsid itaallased juba kindlalt 21:11 ja sellega oligi Kaisi debu\u0308u\u0308t tehtud. Pa\u0308rast ma\u0308ngu ja\u0308a\u0308dvustati Lupo ja Rossiga lo\u0303bus u\u0308hispilt, vaadati veel mo\u0303nd teist kohtumist ja alustati kojuso\u0303itu, sest na\u0308dalavahetusel olid Kais ja Rebel vo\u0303istlustules juba Tartus toimunud Eesti GP-etapil (Kais ma\u0308ngis vend Kaarel Kaisiga ja Rebel Nils Ru\u0308hkaga)."}, {"text_idx": "#000010", "text": "\u201cU\u0308lia\u0308ge on ma\u0308ngida ikkagi sellise paari vastu, kus u\u0308ks mees on vo\u0303itnud olu\u0308mpial medaligi. Seepa\u0308rast me seda rannavollet ma\u0308ngimegi!\u201d u\u0308tles heas tujus Kais pa\u0308rast ma\u0308ngu. \u201cTegime ta\u0308pselt u\u0308he trenni Jaaniga koos enne turniiri. Ja mul oli va\u0308ga tore u\u0308le kolme aasta ma\u0308ngida esmakordselt kaitse-, mitte blokima\u0308ngijana.\u201d (Vaata kogu intervjuud videost.)"}, {"text_idx": "#000011", "text": "Kaur Erik Kaisi lugu on iseenesest huvitav. Vo\u0303rkpalli vo\u0303ttis ta ka\u0308tte treenerist isa Peeter Kaisi eeskujul va\u0308ga varajases lapsepo\u0303lves, oma kuulsate poolvendade Kaarel ja Kristjan Kaisiga sai aga paremini tuttavaks alles teismeeas. Ta\u0308na on Kaur Eesti meeste vo\u0303rkpallis u\u0308ks haruldasi allesja\u0308a\u0308nud n-o\u0308 hu\u0308briide, kes ma\u0308ngib talvel ta\u0308iskohaga saali- ja suvel rannavo\u0303rkpalli. Kui veel 1990ndatel Kaarli ja Kristjani sporditee alguses oli see igati normaalne praktika isegi maailma tippude hulgas, siis ta\u0308na on alade spetsiifika nii palju edasi arenenud, et mo\u0303lemat jumalat tipptasemel teenida pole enam vo\u0303imalik. Kaur, kes on volleseltskonnas tuntud oma rahu, jo\u0303usaalilembuse ja koogiku\u0308psetamise harrastuse poolest, pole aga lo\u0303plikku otsust veel teinud, sest nii saalis kui ka rannas on oma plussid ja miinused."}, {"text_idx": "#000014", "text": "Pigem suunas sind vo\u0303rkpalliteele seega ta\u0308naseni Pa\u0308rnus noori treeniv isa Peeter?"}, {"text_idx": "#000015", "text": "Tema, jaa! Vendadega polnud ma sisuliselt ra\u0308a\u0308kinudki enne umbes 16. eluaastat, sest mina elasin Pa\u0308rnus ning Kaarel Tallinnas ja Kristjan Tartus. Isa pani mulle aga va\u0308ga varakult palli ka\u0308tte ja viieaastasena la\u0308ksin juba vo\u0303rkpallitrenni. Muud valikut mul polegi olnud \u2013 vo\u0303rkpall algusest peale."}, {"text_idx": "#000016", "text": "Sul ja\u0308i va\u0308rskelt seljataha u\u0308sna edukas hooaeg Pa\u0308rnu Vo\u0303rkpalliklubis. Kandsid esmakordselt oma karja\u0308a\u0308ris meistriliiga-tasandil la\u0308bi hooaja Toomas Jasmini vo\u0303istkonnas po\u0303hirolli (nii diagonaal- kui ka nurgaru\u0308ndajana) ning alistasite oma noore vo\u0303istkonnaga Balti liiga veerandfinaalis u\u0308llatuslikult hilisema Eesti meistri TalTech/Selveri. Suvel keskendud aga taas Tallinnas Rivo Vesiku treeningutel koos Rasmus Meiusega rannavollele ja valmistud omaealiste EM-iks. Kuhu sind tulevikku silmas pidades rohkem to\u0303mbab \u2013 saali vo\u0303i randa?"}, {"text_idx": "#000017", "text": "Pigem ihkab hing randa. Uurin hetkel vo\u0303imalusi. Tahaksin su\u0308gisel ka kooli midagi o\u0303ppima minna. Ja sealt la\u0308htuvalt pean vaatama, mis vo\u0303imalused ranna ja saaliga seoses tekivad."}, {"text_idx": "#000018", "text": "Nagu sa varemgi juba meedas o\u0308elnud oled, siis ta\u0308iskohaga rannavo\u0303rkpalluriks siirdumisel ja\u0308a\u0308b eelko\u0303ige rahast puudu?"}, {"text_idx": "#000019", "text": "Raha taha ja\u0308a\u0308b pa\u0308ris palju kohe kindlasti. Sponsoreid on raske leida ja praegused toetused pole nii suured, et a\u0308ra elaks. Saalivo\u0303rkpall on turvalisem: sa saad igal kuul va\u0308hemalt stipendiumit. Olgu see suur vo\u0303i va\u0308ike, aga va\u0308hemalt midagigi, ja saalivo\u0303rkpalli annab suurepa\u0308raselt kooli ko\u0303rvalt teha. Selles suhtes on keeruline. Aga ka paarilise osas pole asi nii kerge, sest Rasmus ja\u0308tkab talvel Vo\u0303rus saalivo\u0303rkpalli ma\u0308ngimist. Kui ma tahaksin na\u0308iteks Tartusse kooli minna, siis see oleks keeruline, sest isegi kui seal rannahall nu\u0308u\u0308d valmib, siis paarilist mul Tartumaalt esialgu vo\u0303tta poleks."}, {"text_idx": "#000023", "text": "Kaur Erik Kaisi na\u0308eb uuesti vo\u0303istlustules suure to\u0303ena\u0308osusega juba ja\u0308rgmisel na\u0308dalavahetusel (30. juuni \u2013 2. juuli) Jo\u0303eka\u0308a\u0308ru Rannakeskuses toimuval Valeri Maksimovi ma\u0308lestusturniiril. Beach44 poolt korraldatava vo\u0303istluse u\u0308rituse leiab Facebookist."}, {"text_idx": "#000026", "text": "return (value != null) ? unescape(value[1]) : null;"}, {"text_idx": "#000027", "text": "Pa\u0308rnu kergitas end po\u0303hiturniiri lo\u0303puks kolmandale kohale!"}, {"text_idx": "#000032", "text": "Kaitseva\u0308est otse MM-ile: Eestit esindab rannavolle suurturniiril huvitaval kombel kokku sattunud duo"}, {"text_idx": "#000033", "text": "TalTech naaseb Jurmalast maksimumiga, u\u0308llatusmees valiti parimaks"}]